"กรณ์" ชี้ศึกเกาหลีไม่กระทบการเงินไทย
รมว.คลัง ระบุ ศีกเกาหลีเหนือ-เกาหลีใต้ไม่กระทบการเงินไทย
23 พ.ย. 2553

รมว.คลัง ระบุ ศีกเกาหลีเหนือ-เกาหลีใต้ไม่กระทบการเงินไทย 
นายกรณ์ จาติกวณิช รมว.คลัง กล่าวว่า สถานการณ์สู้รบระหว่างประเทศเกาหลีเหนือและประเทศเกาหลีใต้ จนถึงขั้นทำให้มีผู้เสียชีวิตและบาดเจ็บ และส่งผลให้ตลาดหุ้นทั่วทั้งเอเชียตกลง ถือว่าเป็นความเสี่ยงทางการเมืองต่อนักลงทุนที่ไปลงทุนในประเทศเกาหลีใต้ ซึ่งเชื่อว่านักลงทุนทุกคนตระหนักถึงความเสี่ยงนี้มา เพียงแต่ช่วงที่ผ่านมาไปกังวลกับปัญการเงินของโลก จนลืมความเสี่ยงด้านการเมืองไปบ้าง
อย่างไรก็ตาม คลังเชื่อมั่นว่า เหตุการณ์ดังกล่าว ไม่มีผลกระทบทำให้เงินทุนไหลออกจากไทยมากนัก เนื่องจากหลังจากสหรัฐอเมริกาออกมาตรการผ่อนคลายเชิงปริมาณ (QE) รองสอง ก็ไม่ได้ส่งผลต่อค่าเงินบาทและทำให้เงินไหลเข้าไทยมากนัก รวมถึงค่าเงินบาทยังอ่อนค่าลงเล็กน้อยในช่วงที่ผ่านมา